ההתנקשות בפואד שוכר

ההתנקשות בפואד שוּכְּר היא תקיפה אווירית שביצע חיל האוויר הישראלי בביירות שבלבנון ב־30 ביולי 2024, בסביבות השעה 19:00, כחלק מהחזית הצפונית במלחמת חרבות ברזל. בהתנקשות נהרג פואד שוכר, מפקד בכיר בארגון חזבאללה. זו הייתה המתקפה הישראלית הראשונה בביירות מאז ההתנקשות בסאלח אל-עארורי בינואר 2024, והפעם השנייה שבה ישראל תקפה בביירות מאז מלחמת לבנון השנייה ב־2006. ערכים מורחבים – פגיעת הרקטה במג'דל שמס, הפיגועים בבסיסי הכוח הרב-לאומי בביירות ב-23 באוקטובר 1983, שתי משאיות תופת התפוצצו בבסיסי הכוח הרב-לאומי בביירות, וגרמו למותם של 305 אנשים - ביניהם 241 אמריקאים. פואד שוכר נטל חלק משמעותי בפיגוע. ממשלת ארצות הברית הציעה 5 מיליון דולר למי שימסור מידע שיוביל להעמדתו לדין. ב-27 ביולי 2024 פגעה רקטת "פלק 1" איראנית במגרש כדורגל במג'דל שמס. מהפיצוץ נהרגו 12 ילדים ונערים, ונפצעו 34, רובם בין הגילאים 10 ל-16. הייתה זו המתקפה הקטלנית ביותר על אוכלוסייה אזרחית בישראל מאז טבח 7 באוקטובר. דובר צה"ל בשפה הערבית, אלוף-משנה אביחי אדרעי, אמר כי מתקפת הרקטות שוגרה על ידי עלי מוחמד יחיא, מפקד באתר שיגור רקטות בשבעא. ישראל וארצות הברית מסרו כי חזבאללה ביצע את הפיגוע, וחברי הממשלה הודיעו על תגובה ישראלית נחרצת. ב־30 ביולי 2024 ערכו מטוסי קרב צה"ליים סיכול ממוקד בפרוור הדרומי של שכונת חארת חריכ בביירות, ליד מועצת השורא של חזבאללה. במבצע חוסל פואד שוכר, המפקד הצבאי הבכיר בארגון הטרור "חזבאללה". לצד שוכר נהרגו המאהבת שלו, יועץ צבאי משמרות המהפכה האסלאמית ושני ילדים. משרד הבריאות בלבנון הודיע כי בתקיפה 85 אנשים נפצעו. לפי "וול סטריט ג'ורנל", כמה שעות לפני התקיפה קיבל שוכר שיחת טלפון מגורם לא ידוע שביקש שיעלה ממשרדו בקומה השנייה, לדירתו, שנמצאת בקומה השביעית. בסביבות השעה 19:00, מטוסי קרב של חיל האוויר הישראלי תקפו את הקומה השביעית ואת שלוש הקומות תחתיה. בעקבותיה קרס חצי מהבניין, ונזק קל נגרם לבית חולים הסמוך. לאחר התקיפה התגודדו מפגינים בסמוך לאתר תוך קריאות תמיכה בחזבאללה. מספר שעות לאחר התקיפה נהרג בבית הארחה בטהראן יושב ראש הלשכה המדינית של חמאס, אסמאעיל הנייה. איראן וחמאס האשימו את ישראל בהתנקשות. סיכולים ממוקדים במלחמת חרבות ברזל יואב זיתון, צה"ל: חוסל פואד שוכר, "המפקד הצבאי הבכיר ביותר בחיזבאללה", באתר ynet, 31 ביולי 2024 הפריצה לרשת הפנימית, הבקשה לעלות לקומה 7 - והטילים: כך חוסל פואד שוכר, באתר ynet, 18 באוגוסט 2024 אבי אשכנזי, ‏"יד ימינו של נסראללה": רמטכ"ל חיזבאללה חוסל בתקיפה ממוקדת בביירות, באתר מעריב אונליין, 31 ביולי 2024 Sune Engel Rasmussen, Adam Chamseddine, Carrie Keller-Lynn, How Israel Killed a Ghost, Wall Street Journal, ‏18 באוגוסט 2024 צפו בעדכון דובר צה"ל, באתר צה"ל, 31 ביולי 2024 צה"ל מודיע באופן רשמי: מספר 2 בחיזבאללה, פואד שוכר אבו מוחסן - חוסל, באתר ישראל היום, 31 ביולי 2024 לי עייש, ינון שלום יתח, אוריה קשת, האסון במג'דל שמס: 12 ילדים נרצחו, דובר צה"ל: "מדובר ברקטה מתוצרת איראנית, מפקד בחיזבאללה הכווין את הירי", באתר i24news, ‏27 ביולי 2024 Joseph Stepansky, Israel strikes Beirut live: At least 1 killed in Israeli attack on Lebanon, Al Jazeera, ‏30 ביולי 2024 דין שמואל אלמס, ‏מקורב לסולימאני ונחשב לרמטכ"ל חיזבאללה: זה הבכיר שצה"ל תקף, באתר גלובס, 30 ביולי 2024 Tamara Qiblawi, Israeli strike targeting a top Hezbollah military leader takes region to the brink of all-out war, CNN, ‏30 ביולי 2024 Rewards for Justice – Reward Offer for Information on Hizballah Key Leaders Talal Hamiyah and Fu’ad Shukr, שגרירות ארצות הברית במצרים, ‏10 באוקטובר 2017 חסן שעלאן, עינב חלבי, מילאר בן 10, איזיל בת 12, ג'ון בן 13 ופג'ר בן 16: אלו הילדים שנרצחו בירי למג'דל שמס, באתר ynet, 28 ביולי 2024 עדכון דובר צה"ל - 27.07, ערב, סרטון בערוץ "עדכוני צה"ל", באתר יוטיוב, 27 ביולי 2024 עדי טננבאום, ‏חיזבאללה ניסה להתנער מהאסון במג'דל שמס, מה חשבו על זה בעולם?, באתר גלובס, 28 ביולי 2024 יואב זיתון, דובר צה"ל בערבית: "עלי מוחמד יחיא הוא המפקד בחיזבאללה שהכווין את הירי לגולן", באתר ynet, 27 ביולי 2024 סוכנויות הידיעות, ‏חוששים מהסלמה טואטלית: ארה"ב לוחצת לתגובה מצומצמת בלבנון | דיווח, באתר מעריב אונליין, 29 ביולי 2024 רה"מ בדרך לארץ, הקבינט יכונס: "חיזבאללה ישלם מחיר שטרם שילם", באתר חדשות 13, 27 ביולי 2024 דפנה ליאל, ‏שר החוץ כ"ץ: "מתקרבים למלחמה כוללת מול חיזבאללה, נגיב בצורה חסרת פרופורציה", באתר ‏מאקו‏, 27 ביולי 2024 טוביה יגלניק, “בליגה של מורנייה”: זה המפקד הבכיר שהיה היעד לחיסול בדאחיה, באתר עכשיו 14, 30 ביולי 2024 אמיר בוחבוט, גיא אלסטר, ברק רביד‏, צה"ל תקף את האחראי לטבח במג'דל שמס, באתר וואלה, 30 ביולי 2024 רועי קייס, פרסומים זרים: רמטכ"ל חיזבאללה חוסל בעת ביקור אצל המאהבת שלו, באתר כאן – תאגיד השידור הישראלי, 31 ביולי 2024 רועי קייס, דיווח באיראן: יועץ במשמרות המהפכה נהרג בתקיפה בביירות, באתר כאן – תאגיד השידור הישראלי, 31 ביולי 2024, ליאור בן ארי, דיווחים באיראן: יועץ של משמרות המהפכה נהרג בתקיפה בביירות, באתר ynet, 31 ביולי 2024. עמוס הראל, ג'קי חורי, יהונתן ליס, יניב קובוביץ ורויטרס, צה"ל הודיע כי מספר 2 בחיזבאללה נהרג בתקיפה בביירות, באתר הארץ, 30 ביולי 2024 Rasgon, Adam; Bergman, Ronen; Ward, Euan (2024-07-30). "Live Updates: Israel Strikes Beirut Suburb, Targeting Hezbollah Commander". The New York Times. ISSN 0362-4331. נבדק ב-2024-07-30. Stepansky, Joseph. "Israel strikes building in Beirut's southern suburbs, killing at least one". Al Jazeera. נבדק ב-2024-07-30. נדב איל, עינב חלבי, ליאור בן ארי, איסמעיל הנייה חוסל בטהרן, חמאס מאשים את ישראל, באתר ynet, 31 ביולי 2024